ทองปิดลบ 3 ดอลล์
สัญญาทองคำตลาดนิวยอร์กปิดลบ3 ดอลล์เหตุวิตกสหรัฐเผชิญหน้าผาการคลัง
20 ธ.ค. 2555

สัญญาทองคำตลาดนิวยอร์กปิดลบ3 ดอลล์เหตุวิตกสหรัฐเผชิญหน้าผาการคลัง
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 3 ดอลลาร์ หรือ 0.18% ปิดที่ 1,667.7 ดอลลาร์/ออนซ์ หลังจากเคลื่อนตัวในช่วง 1664.20 - 1677.80 ดอลลาร์
สัญญาทองคำยังคงปิดในแดนลบเนื่องจากนักลงทุนวิตกกังวลเกี่ยวกับปัญหาหน้าผาการคลังของสหรัฐ และล่าสุดมีรายงานว่าฟิทช์ เรทติ้งส์ เตือนว่า สหรัฐอาจจะสูญเสียอันดับความน่าเชื่อถือ AAA หากสภาคองเกรสและทำเนียบขาวไม่สามารถทำข้อตกลงเพื่อหลีกเลี่ยงภาวะหน้าผาการคลังได้
นอกจากนี้ ตลาดยังได้รับแรงกดดันหลังจากกระทรวงพาณิชย์สหรัฐเปิดเผยว่า ตัวเลขการเริ่มสร้างบ้านอยู่ที่ 861,000 ยูนิตในเดือนพ.ย. ลดลง 3% จากระดับ 888,000 ยูนิตในเดือนต.ค. ส่งสัญญาณว่าการฟื้นตัวของตลาดอสังหาริมทรัพย์สหรัฐยังไม่มั่นคงนัก